**tilkynning um nýtingu boðs landsbankans um kaup á eigin hlutum**

 **endurkaupatímabilið 19. FEBRÚAR 2024 – 4. Mars 2024**

|  |  |  |  |
| --- | --- | --- | --- |
| **Hluthafi:** |  | **Kennitala:**  |  |
| **Heimilisfang:** |  | **Símanúmer:** |  |
| **Netfang:** |  |

|  |  |
| --- | --- |
| **Fjöldi hluta í eigu hluthafa:** |  |
| **Fjöldi hluta sem hluthafi vill selja:** |  | **Gengi: 12,8595** |

Í fréttatilkynningu Landsbankans hf., kt. 471008-0280, Reykjastræti 6, 101 Reykjavík (hér eftir „Landsbankinn“ eða „bankinn“), um nýtingu heimildar bankans til kaupa á eigin hlutum, dags. 15. febrúar 2024, bauðst Landsbankinn til að kaupa eigin hluti af hluthöfum á skilgreindu endurkaupatímabili.

Með vísan til fréttatilkynningarinnar tilkynnir undirritaður hluthafi hér með að hann hafi ákveðið nýta sér boð Landsbankans á endurkaupatímabilinu frá og með 19. febrúar 2024 til og með 4. mars 2024 og selja Landsbankanum þann fjölda hluta sem tilgreindir eru hér að ofan á genginu 12,8595 krónur á hlut (hér eftir „hinir seldu hlutir“).

Tilkynning þessi, réttilega útfyllt og undirrituð, skal send til Landsbankanssem fylgiskjal (PDF) með tölvupósti á netfangið endurkaup@landsbankinn.is eða afhent í útibú/starfsstöð bankans. Kjósi hluthafi að undirrita tilkynninguna með fullgildri rafrænni undirritun skal hluthafi hafa samband við Verðbréfa- og lífeyrisþjónustu Landsbankans í síma 410-4040 eða með tölvupósti á vl@landsbankinn.is. Tilkynningin þarf að berast bankanum **fyrir klukkan 16:00, mánudaginn 4. mars 2024**. Tilkynningar sem berast eftir þann tíma verða ekki afgreiddar. Tilkynningar hluthafa um nýtingu boðs um kaup Landsbankans á eigin hlutum verða afgreiddar á endurkaupatímabilinu í þeirri röð sem þær berast bankanum. Hámarkskaup vegna endurkaupanna eru 54 milljónir hluta. Verði hámarkskaupum náð fyrir lok endurkaupatímabilsins verða frekari tilkynningar ekki afgreiddar. Ef tilkynning berst ekki til bankans vegna kerfisgalla eða einhverra annarra ástæðna þá ber bankinn ekki ábyrgð á því.

Kaupverð fyrir hina seldu hluti verður lagt inn á greiðslureikning hluthafa í Landsbankanum sem tengdur er vörslureikningi hans. Landsbankinn áskilur sér allt að tvo viðskiptadaga til að ganga frá uppgjöri vegna kaupanna.

Hluthafi lýsir yfir og staðfestir með undirritun sinni eftirfarandi:

* Hluthafi hefur kynnt sér fréttatilkynningu bankans um nýtingu heimildar til kaupa á eigin hlutum, dags. 15. febrúar 2024.
* Hinir seldu hlutir eru að öllu leyti kvaðalausir og á þeim hvíla engin veðbönd eða fyrirvarar um eignarrétt annarra.
* Sala á hinum seldu hlutum er gerð að frumkvæði hluthafa. Hluthafi hefur ekki notið fjárfestingarráðgjafar eða annarrar fjárfestingarþjónustu Landsbankans samkvæmt lögum nr. 115/2021, um markaði fyrir fjármálagerninga, í tengslum við sölu hans á hlutum í Landsbankanum. Landsbankinn hefur bent hluthafa á að leita sér ytri sérfræðiráðgjafar vegna sölu hluta í Landsbankanum og ber bankinn enga ábyrgð á slíkri ráðgjöf.
* Hluthafi er með gilda áreiðanleikakönnun og á vörslureikning hjá Landsbankanum.

Með undirritun hluthafa á tilkynningu þessa og móttöku Landsbankans á tilkynningunni telst kominn á bindandi samningur milli hluthafa og Landsbankans um sölu hluthafa og kaup Landsbankans á þeim hlutum sem tilgreindir eru í tilkynningunni og eru í eigu viðkomandi hluthafa. Með undirritun hluthafa á tilkynningu þessa heimilar hluthafi Landsbankanum milligöngu um breytingu á eignarskráningu í samræmi við tilkynningu þessa. Hluthafi hefur þar með framselt til Landsbankans eignarhald og öll réttindi sín yfir hinum seldu hlutum. Telst Landsbankinn þar með orðinn réttur eigandi hinna seldu hluta.

Hluthafi staðfestir að honum er heimilt að skuldbinda sig í samræmi við tilkynningu þessa. Einstaklingur sá/þeir sem undirrita tilkynningu þessa fyrir hönd lögaðila ábyrgjast að hann/þeir hafi heimild til að skuldbinda lögaðilann í samræmi við tilkynninguna. Rísi mál út af tilkynningu þessari skal reka málið fyrir Héraðsdómi Reykjavíkur.

Tilkynning þessi er undirrituð með eignhandarundirskrift eða undirrituð með fullgildri rafrænni undirskrift í samræmi við lög nr. 55/2019 um rafræna auðkenningu og traustþjónustu fyrir rafræn viðskipti.

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
| **Staður** |  | **Dags.** |  | **Undirritun hluthafa** |